Hlaudi: 'Ek kan SA se ekonomiese ellende uitsort' | Maroela Media
Hlaudi: 'Ek kan SA se ekonomiese ellende uitsort'
Hlaudi Motsoeneng, die SAUK se omstrede korporatiewe hoof, meen hy kan Suid-Afrika se ekonomiese lot binne ses maande omskep.
"Ek sal die land binne ses maande kan omkeer. Ek kan dit doen," het Motsoeneng aan 'n juigende skare van sowat 400 ANC-jeugliga-ondersteuners in Durban, KwaZulu-Natal, gesê.
Motsoeneng was 'n eregas by die ANC-jeugliga van die eThekweni-streek se lesing oor ekonomiese vryheid. Motsoeneng het sy tyd by die openbare uitsaaier gebruik as 'n voorbeeld van sy finansiële en intellektuele bekwaamheid en in 'n stadium na homself verwys as 'n "intellektueel by geboorte".
"Voor ek in 'n waarnemende posisie by die SAUK was, was die uitsaaier onder 'n staatswaarborg en het R200 miljoen in die bank gehad. Nadat ek waarnemende bedryfshoof was, sit ons met R1,4 miljard. Nadat ek die SAUK se lot verander het, het ek die lewe van mense by die SAUK verander."
Motsoeneng het gesê een van Suid-Afrika se grootste probleme is dat dit die Weste probeer naboots.
Thanduxolo Sabelo, provinsiale sekretaris van die jeugliga, het Motsoeneng geprys en meen hy moet 'n ministerpos aangebied word. Hy meen Motsoeneng moet 'n minister wees aangesien hy 'n duidelik plan het om swart mense op te hef. Hy het Motsoeneng as 'n "moedige leier" beskryf.
Hlaudi Motsoeneng SAUK
Hofsaak teen nuwe Tukkies-taalbeleid aangehoor
Ja dit is eintlik skrikwekkend dat hierdie krimineel homself so kan sit en prys en die hele ANC klap hande. Die feit dat hy 'n staatswaarborg gebruik as voorbeeld van hoe goed dit gaan met die SAUK speek boekdele, maar as n mede krimineel soos Zuma president kan word dan is daar seker geen rede waarom hierdie "intellektueel" nie n minister kan word nie. Ons is in elk geval nou al alles gewoond.